cyanic-selkie/wikianc huggingface dataset:
แอสมารา
แอสมารา (Asmara, ) เป็นเมืองหลวงและเมืองที่มีประชากรมากที่สุดในประเทศเอริเทรีย เนื่องจากตั้งอยู่ที่ความสูง 2325 m ทำให้เมืองนี้เป็นเมืองหลวงที่สูงอันดับ 6 ของโลกตามระดับความสูง ใน ค.ศ. 2017 เมืองนี้ได้สถานะแหล่งมรดกโลกของยูเนสโกสำหรับการรักษาสถาปัตยกรรมสมัยใหม่อย่างดี มีผู้อยู่อาศัยในพื้นที่แอสมารามาตั้งแต่ 800 ปีก่อนคริสต์ศักราช โดยมีประชากรตั้งแต่ 100 ถึง 1,000 คน เมืองนี้ก่อตั้งขึ้นจากการรวมหมู่บ้าน 4 แห่งเข้าด้วยกันหลังผ่านพ้นช่วงที่มีความขัดแย้งในคริสต์ศตวรรษที่ 12 ในช่วงที่อิตาลีครอบครอง แอสมารากลายเป็นเมืองหลวงของเอริเทรียในช่วงปลายคริสต์ศตวรรษที่ 19
ปฐมพงษ์ โพธิ์ประสิทธินันท์
การศึกษา
คนไทยรุ่นก่อนที่เรียนภาษาบาลีและสันสกฤต ที่สถาบันตะวันออก มหาวิทยาลัยออกซฟอร์ด ได้แก่ กรมหมื่นนราธิปพงศ์ประพันธ์ (พระองค์วรรณไวทยากร), กรมพระจันทบุรีนฤนาถ, หม่อมหลวงปิ่น มาลากุล ฯลฯ แต่ ดร.ปฐมพงษ์เป็นคนไทยคนแรกที่สำเร็จการศึกษาระดับปริญญาเอก
ฟาโรห์อเมเนมเฮตที่ 2
นับเคาเร อเมเนมเฮตที่ 2 หรือที่เรียกว่า อเมเนมฮัตที่ 2 เป็นฟาโรห์แห่งอียิปต์โบราณพระองค์ที่สามจากราชวงศ์ที่สิบสอง ถึงแม้ว่าพระองค์จะครองราชย์มาอย่างน้อย 35 ปี แต่การครองราชย์ของพระองค์ค่อนข้างคลุมเครือ เช่นเดียวกับความสัมพันธ์ในพระราชวงศ์ของพระองค์
พระราชวงศ์
การค้นพบทางโบราณคดีได้ระบุพระนามของพระราชมารดาของพระองค์ ซึ่งเป็น "พระราชมารดามารดาของกษัตริย์" พระนามว่า เนเฟรูที่ 3 แต่ไม่ได้ระบุพระนามของพระราชบิดา อย่างไรก็ตาม โดยทั่วไปแล้วถือว่า พระองค์เป็นพระราชโอรสในฟาโรห์เซนุสเรตที่ 1 ผู้เป็นผู้ปกครองก่อนหน้าพระองค์ การยืนยันครั้งแรกของฟาโรห์อเมเนมเฮตที่ 2 อาจมาจากหลุมฝังศพของผู้ปกครองท้องถิ่นนามว่า อเมเนมเฮต ซึ่งถูกฝังอยู่ที่เบนิ ฮาซาน ผู้ปกครองท้องถิ่นผู้นี้มีชีวิตในช่วงรัชสมัยของฟาโรห์เซนุสเรตที่ 1 ได้อารักขา "พระราชโอรสแห่งกษัตริย์ อเมนิ" ในการออกเดินทางไปยังนิวเบีย และเชื่อกันว่าเจ้าชายอเมนิพระองค์นี้ไม่ใช่บุคคลใดอื่นนอกจากฟาโรห์อเมเนมเฮตที่ 2 ในวัยทรงพระเยาว์ของพระองค์
ไม่ทราบตัวตนของพระราชินีและพระมเหสีของฟาโรห์อเมเนมเฮตที่ 2 มีเจ้านายสตรีในราชวงศ์หลายพระองค์ถูกฝังอยู่ภายในพีระมิดของพระองค์ แต่ความสัมพันธ์ระหว่างเจ้านายเหล่านั้นกับฟาโรห์นั้นไม่คลุมเครือ คือ พระราชินีเคมินุบ จะต้องระบุช่วงราชวงศ์ที่สิบสามในเวลาต่อมา และ "พระราชธิดาแห่งกษัตริย์" อีกสามพระองค์พระนามว่า อิตา, อิตาเวเรต และเคนเมต ซึ่งอาจเป็นพระราชธิดาของฟาโรห์อเมเนมเฮตที่ 2 แต่ยังขาดการยืนยันที่ชัดเจน แต่ผู้สืบทอดสันตติวงศ์ต่อจากพระองค์ก็น่าจะเป็นพระราชโอรสของพระองค์ก็คือฟาโรห์เซนุสเรตที่ 2 แม้ว่าจะไม่ได้ระบุไว้อย่างชัดเจนก็ตาม พระราชบุตรพระองค์อื่น ๆ ได้แก่ เจ้าชายอเมเนมเฮตอังค์ และเจ้าหญิงโนเฟรตที่ 2 และเจ้าหญิงเคเนเมตเนเฟอร์เฮดเจต ซึ่งน่าจะเป็นพระองค์เดียวกันกับพระนางเคเนเมตเนเฟอร์เฮดเจตที่ 1 และในเวลาต่อมา เจ้านายสตรีทั้งสองพระองค์นี้ได้ถูกสถาปนาขึ้นเป็นพระมเหสีในฟาโรห์เซนุสเรตที่ 2 ผู้เป็นพระเชษฐาหรือพระอนุชา พระราชินีและพระราชมารดาแห่งกษัตริย์ที่มีพระนามว่า เซเนต เป็นที่ทราบจากรูปสลักจำนวนสามรูป และไม่ทราบว่าผู้ใดเป็นพระสวามีและพระโอรสของพระองค์ ซึ่งเป็นไปได้ว่าฟาโรห์อเมเนมเฮตที่ 2 จะเป็นพระสวามีของพระองค์
จดหมายเหตุประจำรัชสมัย
บันทึกที่สำคัญที่สุดที่เกี่ยวข้องกับรัชสมัยของฟาโรห์อเมเนมเฮตที่ 2 ในช่วงต้นรัชสมัยคือชิ้นส่วนของบันทึกที่เรียกว่า พระราชพงศาวดารแห่งอเมเนมเฮตที่ 2 ที่ค้นพบที่เมมฟิส (ภายหลังนำมาใช้ใหม่ในช่วงราชวงศ์ที่สิบเก้าแห่งอียิปต์) ซึ่งเป็นจัดบันทึกสำหรับเวลาการถวายเครื่องบูชาให้กับวิหารและเหตุการณ์ทางการเมืองในบางครั้ง มีการกล่าวถึงการเดินทางของกองทัพทหารไปยังเอเชีย การบุกโจมตีเมืองยูเอียและเมืองเอียซิ ซึ่งไม่ระบุที่ตั้งของเมืองทั้งสอง และการมาของผู้ถือเครื่องบรรณาการจากเอเชียและดินแดนคุช ในรัชสมัยของพระองค์ได้มีการสำรวจการขุดหลายครั้ง: อย่างน้อย 3 แห่งในคาบสมุทรไซนาย วาดิ-กาซุส (ปีที่ 28) และอีกหนึ่งแห่งเพื่อค้นหาแร่อเมทิสต์ในวาดิ เอล-ฮูดิ และเป็นที่ทราบกันดีว่า พระองค์ได้ทรงโปรดให้สร้างสิ่งปลูกสร้างที่เฮลิโอโพลิส, เฮราคลีโอโพลิส และเมมฟิสในสามเหลี่ยมปากแม่น้ำไนล์ฝั่งตะวันออก และบูรณะปฏิสังขรวิหารที่พังทลายขึ้นที่เฮอร์โมโพลิส มีการกล่าวถึงการสร้าง "วัดแรก" บางส่วน แต่ก็ยังไม่ชัดเจนว่าควรเป็นอย่างไร การค้นพบที่รู้จักกันดีที่เกี่ยวข้องกับฟาโรห์อเมเนมเฮตที่ 2 คือ มหาสฟิงซ์แห่งทานิส (พิพิธภัณฑ์ลูฟวร์ เอ 23) ซึ่งต่อมาถูกฟาโรห์พระองค์อื่นแย่งชิง พระองค์ยังได้รับการจารึกพระนามบนกล่องสมบัติของวัตถุเงินที่อยู่ใต้วิหารแห่งเทพมอนทูที่เอล-โตด โดยเฉพาะอย่างยิ่งสิ่งของเหล่านี้ไม่ใช่งานฝีมือของช่างชาวอียิปต์ แต่เป็นฝีมือช่างจากบริเวณทะเลอีเจียน ซึ่งเป็นหลักฐานการติดต่อระหว่างอียิปต์กับอารยธรรมต่างดินแดนในสมัยราชอาณาจักรกลาง และจารึกจำนวนมากที่มีคาร์ทูชของฟาโรห์อเมเนมเฮตที่ 2 แต่สามารถช่วยเพียงเล็กน้อยในการให้ข้อมูลที่เป็นประโยชน์เกี่ยวกับเหตุการณ์ในรัชสมัยของพระองค์
ข้าราชบริพารในราชสำนัก
ข้าราชบริพารบางคนในราชสำนักของฟาโรห์อเมเนมเฮตที่ 1 เป็นที่ทราบ คือ เซนุสเรต ซึ่งเป็นราชมนตรีในช่วงต้นรัชสมัยและหนึ่งในผู้สืบทอดตำแหน่งของเขาคือ อเมนิ และต่อมาตามมาด้วยซิเอเซ ที่ทำหน้าที่ที่โดดเด่นและเป็นผู้ดูแลพระคลังมหาสมบัติและเจ้าพนักงานชั้นสูงก่อนหน้าจะดำรงตำแหน่งเป็นราชมนตรี นอกจากซิเอซิ ก็ยังมีผู้ดูแลพระคลังมหาสมบัติอื่น ๆ ที่ทราบ ได้แก่ เรฮูเออร์ดเจอร์เซน และ เมริเคา "ผู้ดูแลพระทวารประตู" นามว่า เคนติเคติเวอร์ ซึ่งถูกฝังใกล้กับพีระมิดของฟาโรห์อเมเนมเฮตที่ 1 ส่วนข้าราชการคนอื่น ๆ ที่เป็นทราบ ได้แก่ "ผู้ดูแลห้องหับ" นามว่า สโนฟรู และเซนิเตฟ ซามอนต์ ซึ่งมีตำแหน่งราชอาลักษณ์และ ไอริ-พัต (iry-pat) และ อเมนิ ซึ่งมีตำแหน่งเป็นผู้ดูแลกองทหารที่ยิ่งใหญ่ที่มีความเป็นไปได้มากที่สุดที่จะดำรงตำแหน่งในช่วงรัชสมัยฟาโรห์อเมเนมเฮตที่ 2
การสืบสันตติวงศ์
ฟาโรห์อเมเนมเฮตที่ 2 และฟาโรห์เซนุสเรตที่ 2 ผู้สืบทอดพระราชบัลลังก์ได้เป็นผู้สำเร็จราชการร่วมกันเพียงระยะเวลาสั้น ๆ ซึ่งเป็นเพียงประเด็นเดียวที่เกิดขึ้นเป็นปกติในทั้งช่วงสมัยราชอาณาจักรกลาง จารึกแห่งฮาปุจากโคนอสโซ ซึ่งไม่เหมือนกับจารึกแห่งเวปวาเวโต โดยจารึกแห่งฮาปุจากโคนอสโซได้ระบุอย่างชัดเจนว่าฟาโรห์ทั้งพระสองนี้ได้ปกครองร่วมกันมาระยะหนึ่ง ซึ่งปีที่ 3 แห่งการครองราชย์ของฟาโรห์เซนุสเรตที่ 2 เท่ากับปีที่ 35 แห่งการครองราชย์ของฟาโรห์อเมเนมเฮตที่ 2 และปีที่ 35 บนจารึกแห่งฮาปุยังเป็นระยะเวลาที่สูงสุดที่เกี่ยวข้องกับรัชสมัยของพระองค์
พีระมิด
ฟาโรห์อเมเนมเฮตที่ 2 ทรงเลือกบริเวณดาห์ชูร์สำหรับการสร้างพีระมิดของพระองค์ ต่างจากผู้ปกครองก่อนหน้าทั้งสองพระองค์ที่สร้างพีระมิดที่ลิชต์ ซึ่งดาห์ชูร์เป็นไม่ได้พื้นที่หมู่สุสานของราชวงศ์อีกตั้งแต่สมัยฟาโรห์สเนฟรูจากราชวงศ์ที่สี่ที่พระองค์ได้โปรดให้สร้างพีระมิดแดงขึ้น ในปัจจุบัน พีระมิดของ ฟาโรห์อเมเนมเฮตที่ 2 ซึ่งเดิมเรียกว่า อเมนู-เซเคม แต่เป็นที่รู้จักกันดีที่สุดในปัจจุบันในชื่อว่า พีระมิดขาว ซึ่งหลงเหลืออยู่ในสภาพที่ไม่ดีและโดนโจรปล้นสุสาน วิหารฝังพระศพที่อยู่ติดกับพีระมิดที่เรียกว่า ดเจฟา-อเมเนมฮัต เจ้านายหลายพระองค์ถูกฝังอยู่ภายในพีระมิดแห่งนี้ ซึ่งหลุมฝังพระศพถูกค้นพบโดยแฌ็ค เดอ มอร์แกง ในปี ค.ศ.1894/5 คือ เจ้าหญิงทั้งสามพระองค์นามว่า อิตา, อิตาเวเรต และเคนเมต ถูกค้นพบโดยสภาพที่ไม่มีใครเข้ามาบุกรุก โดยยังคงเหลืออัญมณีที่สวยงามของพระองค์ และยังมีหลุมฝังศพของสตรีชั้นสูงนามว่า ซัตฮาธอร์เมริต, ผู้ดูแลพระคลังฯ อเมนโฮเทป และพระราชินีเคมินุบ ซึ่งหลุมฝังศพทั้งสองกลับถูกปล้นในสมัยโบราณและระบุเวลาต่อมาในช่วงราชวงศ์ที่สิบสามแห่งอียิปต์
อัลฟ่า อินดัลตรีย์
อัลฟ่า อินดัสตรีย์ คือผู้ผลิตเสื้อผ้า ก่อตั้งเมื่อปี ค.ศ. 1959 โดย Knoxville, Tennessee บริษัทได้ทำเสื้อแจ๊คเก็ตการบิน และเสื้อยืด และเคยทำเสื้อแจ๊คเก็ตสำหับกองทัพสหรัฐ เอ็ม-65 และมี 2 แบบ เช่น เอ็มเอ-1 และซีดับเบิ้ลยูยู-45/P แจ๊คเก็ตการบิน
อูนไบเพนเทียม
อูนไบเพนเทียม (Unbipentium, Unbipentium ) เป็นธาตุที่มีเลขอะตอมเท่ากับ 125 และมีสัญลักษณ์ Ubp
"อูนไบเพนเทียม" เป็นชื่อชั่วคราวในระบบ IUPAC และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-เนปทูเนียม" (eka-neptunium)
อูนไบเพนเทียมเป็นธาตุในหมู่ซูเปอร์แอกทิไนด์
โรหิต ปุโรหิต
โรหิต ปุโรหิต (Rohit Purohit) เป็นนักแสดงชายชาวอินเดีย มีชื่อเสียงโด่งดังจากบท เจ้าชายอเล็กซานเดอร์ ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
สมาคมฟุตบอลจอร์แดน
สมาคมฟุตบอลจอร์แดน (الاتحاد الأردني لكرة القدم, Jordan Football Association) เป็นหน่วยงานที่กำกับดูแลฟุตบอลในประเทศจอร์แดน มีสำนักงานใหญ่ตั้งอยู่ที่อัมมาน ก่อตั้งขึ้นเมื่อปี พ.ศ. 2492 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติจอร์แดน
แอมานุแอล เปอตี
แอมานุแอล โลร็อง เปอตี (Emmanuel Laurent Petit) อดีตนักฟุตบอลชาวฝรั่งเศสที่มีชื่อเสียง เกิดเมื่อวันที่ 22 กันยายน ค.ศ. 1970 ที่เมืองเดียป ประเทศฝรั่งเศส มีชื่อเล่นว่า "มานูว์" (Manu)
เปอตีเริ่มต้นเล่นฟุตบอลอาชีพกับทีมเออแอ็ส อาร์ก-ลา-บาตาอีย์ ก่อนจะย้ายไปเล่นกับโมนาโก ซึ่งที่นี่เปอตีได้ร่วมงานกับอาร์แซน แวงแกร์ ซึ่งเป็นหัวหน้าผู้ฝึกสอน ซึ่งต่อมาเมื่อเวนเกอร์ย้ายมาคุมทีมอาร์เซนอลในพรีเมียร์ลีก อังกฤษ เปอตีก็ได้ย้ายตามมาด้วย ด้วยค่าตัว 3.5 ล้านปอนด์ เปอตีเป็นนักฟุตบอลที่ติดทีมชาติฝรั่งเศสในการแข่งขันฟุตบอลโลก 1998 ที่ฝรั่งเศสเป็นเจ้าภาพ และเป็นผู้ยิงประตูปิดท้ายในนัดชิงชนะเลิศที่ฝรั่งเศสเอาชนะบราซิลไปได้ 3-0 ทำให้ได้แชมป์โลกสมัยแรก
ศูนย์มานุษยวิทยาสิรินธร (องค์การมหาชน)
ศูนย์มานุษยวิทยาสิรินธร (องค์การมหาชน)  (Princess Maha Chakri Sirindhorn Anthropology Centre (Public Organisation)) เป็นศูนย์ข้อมูลความรู้ทางด้านมานุษยวิทยา โบราณคดี ประวัติศาสตร์ ประวัติศาสตร์ศิลปะ วัฒนธรรมและความรู้ท้องถิ่นของประเทศไทย และภูมิภาคเอเชียตะวันออกเฉียงใต้ ทำหน้าที่เก็บรวบรวมบันทึกความรู้ในรูปแบบต่างๆ สนับสนุนการสร้างความรู้ใหม่ และเผยแพร่ผลงานการค้นคว้าให้แก่ประชาชนทั่วไป
ประวัติ
มหาวิทยาลัยศิลปากร ได้ริเริ่มจัดตั้งศูนย์มานุษยวิทยาสิรินธร ในปี พ.ศ. 2532 เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสที่ทรงเจริญพระชนมายุ ๓ รอบ ในปี พ.ศ. 2534 จัดตั้งโดยพระราชกฤษฎีกาจัดตั้งเป็นหน่วยงานเทียบเท่าคณะภายในมหาวิทยาลัยศิลปากร ซึ่งต่อมาในปี พ.ศ. 2537 มหาวิทยาลัยศิลปากร จึงได้เสนอให้ปรับโครงสร้างศูนย์ฯ ด้วยการจัดรระบบรูปแบบที่ไม่ต้องขึ้นกับระบบราชการ ระหว่างปี พ.ศ. 2538 - พ.ศ. 2542
หลังจากสิ้นสุดระยะเวลาของการจัดรูปแบบนอกระบบราชการในปี พ.ศ. 2543 คณะรัฐมนตรีจึงมีมติให้ศูนย์ฯ เป็นองค์การมหาชน เมื่อวันที่ 15 พฤศจิกายน พ.ศ. 2543 สังกัดทบวงมหาวิทยาลัย จนกระทั่งปี พ.ศ. 2545 ได้มีการปรับปรุงกระทรวง ทบวง กรม จึงโอนมาสังกัดกระทรวงวัฒนธรรม ดังเช่นปัจจุบัน
หน่วยงานภายใน
ศูนย์มานุษยวิทยาสิรินธร แบ่งส่วนงานออกเป็น 3 ส่วน คือ
ที่อยู่
เลขที่ 20 ถนนบรมราชชนนี แขวงตลิ่งชัน เขตตลิ่งชัน กรุงเทพฯ 10170, โทรศัพท์ 0 2880 9429, แฟกซ์ 0 2880 9332
แมงมุมทะเล
แมงมุมทะเล (Sea spiders) หรือ พีคโนโกนิดา เป็นสัตว์ทะเลไม่มีแกนสันหลังที่ในไฟลัมอาร์โธพอด จัดอยู่ในชั้น Pycnogonida และอันดับ Pantopoda
แมงมุมทะเล เป็นสัตว์ที่มีรูปร่างคล้ายกับแมงมุม ที่เป็นอาร์โธพอดจำพวกแมงที่อยู่บนพื้นผิวโลก แต่ทั้งสองมิได้เกี่ยวเนื่องอะไรกันเลยนอกจากจะอยู่ในไฟลัมเดียวกัน แมงมุมทะเลมีลักษณะเด่น คือ ส่วนขาที่ยาวที่อาจยาวได้ถึง 25 เซนติเมตร เป็นสัตว์นักล่าที่โดยดูดกินเนื้อเยื่อสัตว์อื่นเป็นอาหาร ที่อาศัยที่พื้นทะเล พบได้ในทะเลต่าง ๆ เช่น ทะเลเมดิเตอเรเนียนและทะเลแคริบเบียน รวมถึงมหาสมุทรอาร์กติก แต่พบมากที่มหาสมุทรแอนตาร์กติก โดยที่มหาสมุทรแอนตาร์กติกนั้นจะมีขนาดใหญ่กว่าที่พบในที่อื่น แมงมุมทะเลเป็นสัตว์ที่มีอัตราการเต้นของหัวใจต่ำและเบามาก โดยระบบการไหลเวียนของเลือดจะอยู่ช่วงล่างของลำตัว ขณะที่ลำไส้ที่เป็นท่อลงไปและช่วงขาที่มีความแข็งแรง
ลักษณะการเดินของแมงมุมทะเล เป็นไปในลักษณะขึ้น ๆ ลง ๆ เรียกว่า เพอริสทอลซิส (Peristalsis) คือ กระบวนการที่กล้ามเนื้อบีบรัดและคลายตัวอย่างมีจังหวะ เป็นกระบวนการเช่นเดียวกับการย่อยอาหารในกระเพาะอาหารไปจนถึงลำไส้ของมนุษย์ หากแต่กระบวนนี้ในแมงมุมทะเลอยู่ไกลกว่าจะเป็นที่ต้องการสำหรับการย่อยอาหาร เพราะต้องได้รับออกซิเจนเพียงพอในร่างกายด้วย
พาที สารสิน
พาที สารสิน (เกิด 24 ตุลาคม พ.ศ. 2504) อดีตกรรมการผู้จัดการ นกแอร์
ประวัติ
พาที สารสิน เป็นบุตรคนเดียวของอาสา สารสิน (อดีตราชเลขาธิการ) กับท่านผู้หญิงสุจิตคุณ สารสิน (ราชสกุลเดิม กิติยากร) เกิดเมื่อวันที่ 24 ตุลาคม พ.ศ. 2504 เริ่มเป็นที่รู้จักของคนทั่วไป เมื่อเป็นแบบในภาพยนตร์ โฆษณาบัตรเครดิตธนาคารไทยพาณิชย์ เคยดำรงตำแหน่งรองประธานกรรมการนกแอร์, กรรมการอิสระและกรรมการตรวจสอบไมเนอร์ อินเตอร์เนชั่นแนล
พาทีเคยดำรงตำแหน่งกรรมการผู้จัดการของสายการบินนกแอร์มาตั้งแต่ก่อตั้งสายการบิน และได้ลาออกจากตำแหน่งเมื่อวันที่ 14 กันยายน พ.ศ. 2560 โดยได้เปลี่ยนมาเป็นรองประธานกรรมการแทน ต่อมาวันที่ 22 ธันวาคม ปีเดียวกัน พาทีได้ลาออกจากตำแหน่งกรรมการบริษัทนกแอร์ จึงเป็นการยุติบทบาทในสายการบินนี้ไปโดยปริยาย ต่อมาในเดือนกันยายน 2561 พาทีได้เปิดบริษัทนำเที่ยวชื่อ Really Really Cool (RRC) ในวันที่ 22 มีนาคม พ.ศ. 2566 พาทีได้เปิดตัวสายการบินใหม่ชื่อเรียลลีคูลแอร์ไลนส์ โดยพาทีได้กล่าวว่าตนเป็นผู้ถือหุ้น 51 เปอร์เซ็นต์ในสายการบินใหม่นี้
ในช่วงที่พาทีดำรงตำแหน่งกรรมการผู้จัดการของนกแอร์นั้น เขาได้ร่วมแสดงโฆษณาของนกแอร์หลายชิ้น ทำให้ตัวพาทีเองได้เป็นที่รู้จักไปด้วย
ด้านชีวิตส่วนตัว
พาที สารสิน สมรสกับปิติภัทร สารสิน (ชื่อ-สกุลเดิม: ปิยวรรณ จิตณาธรรม) นักแสดงและพิธีกรชาวไทย เข้ารับพระราชทานน้ำสังข์จากสมเด็จพระเทพรัตนราชสุดาฯ สยามบรมราชกุมารี ณ วังสระปทุม เมื่อวันที่ 27 มีนาคม พ.ศ. 2554 และจัดงานมงคลสมรสเมื่อวันที่ 10 เมษายนปีเดียวกัน ที่โรงแรมพลาซ่าแอทธินี
สโมสรฟุตบอลลูกอีสาน
สโมสรฟุตบอลลูกอีสาน เป็นสโมสรฟุตบอลในประเทศไทย มีสำนักงานใหญ่ตั้งอยู่ที่หมู่บ้านเลควิวพาร์ค แขวงดอกไม้ เขตประเวศ กรุงเทพมหานคร ปัจจุบันลงแข่งขันในระดับไทยแลนด์ อเมเจอร์ลีก
โดยสโมสรเริ่มส่งทีมเข้าร่วมการแข่งขันเป็นครั้งแรกในลีกภูมิภาค ดิวิชั่น 2 ฤดูกาล 2553 ภายใต้ชื่อในขณะนั้นว่า สโมสรฟุตบอลการบินไทย-ลูกอีสาน ต่อมาในฤดูกาล 2556 สโมสรสามารถสร้างผลงานคว้าแชมป์กลุ่มของภาคกลางตะวันออกได้สำเร็จ ก่อนจะพลาดโอกาสในการเลื่อนชั้น เมื่อตกรอบแชมเปียนส์ลีกในเวลาต่อมา
ในเดือนกรกฎาคม 2557 สโมสรได้โอนสิทธิในการลงแข่งขันในลีกภูมิภาค ดิวิชั่น 2 ในช่วงเวลาที่เหลือของฤดูกาล 2557 ให้กับ สโมสรฟุตบอลปากช่อง ยูไนเต็ด และได้ขอพักทีมในฤดูกาล 2558
ฤดูกาล 2559 สโมสรกลับมาลงแข่งขันในลีกภูมิภาค ดิวิชั่น 2 อีกครั้ง หลังจากไม่ได้ส่งทีมลงแข่งขันมานานถึง 2 ปี และเลือกใช้สนามกีฬามหาวิทยาลัยรามคำแหง เขตบางกะปิ จังหวัดกรุงเทพมหานคร เป็นสนามเหย้า
สโมสรการบินไทย
สโมสรการบินไทย ส่งทีมฟุตบอลเข้าร่วมการแข่งขันของ สมาคมฟุตบอลแห่งประเทศไทยฯ ครั้งแรก ในปี 2545 โดย ได้รับตำแหน่งชนะเลิศ ถ้วยพระราชทาน ง ในปี 2546 และเลื่อนชั้นมาแข่งขัน ถ้วยพระราชทาน ค ต่อมาในปี 2547 ก็ได้เลื่อนชั้นมาทำการแข่งขันใน ถ้วยพระราชทาน ค และเลื่อนชั้นอีกครั้ง ในปี 2548/49 ถ้วยพระราชทาน ข ในการแข่งขันประจำปี 2548/2549 และได้ตำแหน่งรองชนะเลิศ ได้สิทธิ์เลื่อนชั้นมาทำการแข่งขันใน ดิวิชั่น 1 2550
รวมกับบ้านบึง
ในปี พ.ศ. 2552 ทางสโมสรการบินไทย ได้ร่วมมือกับทาง ชลบุรี เอฟซี ในการส่งทีมเข้าร่วมแข่งขันใน ฤดูกาล 2552 พร้อมกับเปลื่ยนชื่อสโมสรเป็น สโมสรฟุตบอลการบินไทย-บ้านบึง โดยตัวผู้เล่น ได้เสริมจาก ชลบุรี เอฟซี, ศรีราชา เอฟซี และ เยาวชนจาก โรงเรียนอัสสัมชัญศรีราชา และ โรงเรียนจุฬาภรณราชวิทยาลัย ชลบุรี อีกด้วย และแต่งตั้ง จเด็จ มีลาภ ซึ่งเป็นผู้ฝึกสอนที่พา ชลบุรี เอฟซี คว้าตำแหน่งชนะเลิศ ไทยลีก 2550 รับตำแหน่งผู้ฝึกสอน และ ให้ อรรณพ สิงห์โตทอง เป็นผู้จัดการทีม
ก่อตั้งเป็นลูกอีสาน
อนุชา ไชยเทศ ผู้บริหารระดับสูงของ บริษัทหลักทรัพย์ เคทีบี (ประเทศไทย) จำกัด ซึ่งเป็นชาวอีสานและชื่นชอบกับกีฬาฟุตบอลมาตั้งแต่เด็ก ได้รับสิทธิในการบริหาร สโมสรฟุตบอลการบินไทย-บ้านบึง ที่ตกชั้นจากไทยลีก ดิวิชัน 1 ฤดูกาล 2552 และมีแนวคิดในการก่อตั้งสโมสรฟุตบอลของชาวอีสาน จากกลุ่มชาวอีสานที่รักและชื่นชอบฟุตบอล ซึ่งได้ย้ายถิ่นฐานมาอยู่ในกรุงเทพมหานครเพื่อเข้ามาทำงานหรือเรียนหนังสือ ซึ่งในขณะนั้นยังไม่มีสโมสรฟุตบอลที่เป็นศูนย์รวมของชาวอีสาน จึงได้ก่อตั้งสโมสรขึ้นมาใหม่เมื่อวันที่ 6 พ.ย. 2552 โดยเน้นการสร้างงาน สร้างอาชีพให้กับเยาวชน และผู้ที่สนใจทางด้านการกีฬาฟุตบอล และส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2553 ภายใต้ชื่อ สโมสรฟุตบอลการบินไทย-ลูกอีสาน
แม่นางตะปี
แม่นางตะปี (မေနှင်းထပီ, ) พระอัครมเหสีใน พระเจ้าแสนเมือง กษัตริย์องค์ที่ 3 แห่ง อาณาจักรหงสาวดี และเป็นพระมเหสีองค์ที่ 2 ใน พระเจ้ารามมะไตย กษัตริย์องค์ที่ 4 รวมถึงเป็นพระราชมารดาของ พระยาอายกำกอง กษัตริย์องค์ที่ 6
พระนางประสูติเมื่อใดไม่มีหลักฐานเป็นพระราชธิดาของ พระยาเลอไทย กษัตริย์องค์ที่ 4 แห่ง อาณาจักรสุโขทัย ใน ค.ศ. 1311 พระยาเลอไทยได้ส่งพระนางมายัง เมาะตะมะ เพื่ออภิเษกกับพระเจ้าแสนเมืองเมื่อขึ้นสืบราชบัลลังก์ (ขณะนั้นเมาะตะมะยังเป็นประเทศราชของสุโขทัยอยู่นับตั้งแต่สถาปนาอาณาจักร) เมื่อมาถึงเมาะตะมะพระนางได้รับการสถาปนาเป็นพระอัครมเหสีและมีพระประสูติกาลพระราชโอรส-ธิดา 2 พระองค์คือ พระยาอายกำกอง และ แม่นางโอกัลยาณ์ พระเจ้าแสนเมืองได้ประกาศเอกราชจากสุโขทัยพร้อมกับเข้าตี ทวาย และ ตะนาวศรี จากสุโขทัยเมื่อ ค.ศ. 1321
เมื่อพระเจ้าแสนเมืองสวรรคตพระองค์ได้เป็นพระมเหสีพระเจ้ารามมะไตย และมีพระประสูติกาลพระราชโอรส-ธิดา 2 พระองค์คือ มิมาสานและมังลังกา ต่อมาชีปอนและนางจันทะมังคะละได้ยึดราชบัลลังก์แต่ชีปอนก็ถูกจับประหารหลังครองราชย์ได้เพียง 7 วัน พระยาอายกำกองพระโอรสองค์โตของแม่นางตะปีองค์โตจึงขึ้นเป็นกษัตริย์ แต่ก็ครองราชย์ได้เพียง 49 วัน ก็ถูกนางจันทะมังคะละลอบปลงพระชนม์
ขวดพลาสติก
ขวดพลาสติก คือใช้บรรจุของเหลวไม่เฉพาะน้ำเปล่า อาจรวมไปถึงน้ำอัดลม น้ำผลไม้ หรือน้ำสีต่างๆ ที่ไม่เป็นอันตรายในการนำกลับมาใช้ใหม่ โดยนำแปรสภาพให้เกิดประโยชน์ใช้สอยใหม่ขึ้นมา
กิบิไบต์
กิบิไบต์ (Kibibyte) มีสัญลักษณ์ว่า KiB 1 กิบิไบต์มีค่า 2^10 ไบต์เท่ากับ 1024 ไบต์ (กิบิ แปลว่า 1000) หน่วยนี้ได้รับการจัดตั้งขึ้นโดยองค์การระหว่างประเทศว่าด้วยการมาตรฐาน ได้รับการยอมรับสำหรับการใช้งานโดยทุกองค์กรมาตรฐานที่สำคัญและเป็นส่วนหนึ่งของระบบปริมาณระหว่างประเทศ
กิบิไบต์ มีความเกี่ยวข้องกับ กิโลไบต์ เนื่องจากมีค่าใกล้เคียงกัน
เจ้าชายจีนส์ ดยุกแห่งกีซ
เจ้าชายจีนส์ ดยุกแห่งกุสซี (Prince Jean, Duke of Guise)
พระประวัติ
เจ้าชายจีนส์ ดยุกแห่งกุสซี ประสูติเมื่อวันที่ 4 กันยายน พ.ศ. 2417 ณ ปารีส ประเทศฝรั่งเศส เป็นพระโอรสใน เจ้าชายโรเบิร์ต ดยุกแห่งชาทร์ และ เจ้าหญิงฟรานคอซิสแห่งออร์เลอ็อง (2387-2468) โดยขณะพระองค์สิ้นพระชนม์นั้น ทรงได้รับความนิยมจากประชาชนในฐานะผู้ออ้างสิทธิราชบัลลังก์ฝรั่งเศส
เสกสมรส
เจ้าชายจีนส์ ดยุกแห่งกุสซี ทรงเสกสมรสกับ เจ้าหญิงอิซาเบลแห่งออร์เลอ็อง (2421-2504) ในปี พ.ศ. 2442 มีพระโอรส-ธิดาดังนี้
การ์ลูส โรเบร์ตู จี การ์วัลยู
การ์ลูส โรเบร์ตู จี การ์วัลยู (Carlos Roberto de Carvalho) เกิดเมื่อวันที่ 1 พฤษภาคม พ.ศ. 2491 เป็นนักฟุตบอลชาวบราซิล เคยเล่นให้กับทีมชาติบราซิล ในช่วงปี ค.ศ. 1968 หลังจากเลิกเล่นฟุตบอล ในปี 1982 เขาได้เริ่มเป็นผู้ฝึกสอนให้กับหลายๆทีมต่าง ในประเทศ บราซิล,ไทย, เลบานอน,กาตาร์
อาสเซิน
อาสเซิน (Assen) เป็นนครบาลและเมืองในประเทศเนเธอร์แลนด์ เป็นเมืองหลักในจังหวัดเดรนเทอ ตั้งเป็นเมืองเมื่อปี ค.ศ. 1809 มีคลองเชื่อมต่อกับเมืองโกรนิงเงินและน่านน้ำวัดเดนเซ มีสถานีรถไฟอาสเซิน
รัชชุ สุระจรัส
รัชชุ สุระจรัส (เกิด 3 พฤศจิกายน พ.ศ. 2532) ชื่อเล่น ว่าน เป็นนักแสดง นักดนตรี พิธีกรชาวไทย มีผลงานการแสดงภาพยนตร์อย่างเรื่อง Seasons Change เพราะอากาศเปลี่ยนแปลงบ่อย, ปิดเทอมใหญ่ หัวใจว้าวุ่น และ บุญชู ไอ-เลิฟ-สระ-อู
ไฮเซนส์
ไฮเซนส์ (Hisense) เป็นบริษัทผลิตเครื่องใช้ไฟฟ้าภายในบ้านจากประเทศจีน ก่อตั้งในปี พ.ศ. 2512 (ค.ศ. 1969) ผลิตภัณฑ์ตัวแรกของบริษัทคือเครื่องรับวิทยุ ส่วนโทรทัศน์ของบริษัทคือรุ่น CJD18 ผลิตในปี พ.ศ. 2521 (ค.ศ. 1978) และเป็นผู้ผลิตโทรทัศน์รายใหญ่ที่สุดในประเทศจีนในปี พ.ศ. 2547 (ค.ศ. 2004) ไฮเซนส์เป็นผู้ผลิตโออีเอ็ม สำนักงานใหญ่อยู่ที่เมืองชิงเต่า, มณฑลซานตง, ประเทศจีน
กู้นซอจ้องพยู
พระเจ้ากู้นซอจ้องพยู (ကွမ်းဆော်ကြောင်းဖြူ) เป็นกษัตริย์ของพุกาม ได้เข้าชิงราชสมบัติของพระเจ้าญองอู้ ซอยะฮ่าน และอภิเษกมเหสีทั้งสามของพระเจ้าญองอู้ ซอยะฮ่าน ขึ้นเป็นมเหสีของพระองค์
ไฮเซนส์
ในปี พ.ศ. 2558 ไฮเซนส์ได้ซื้อโรงงานผลิตโทรทัศน์ในเม็กซิโกจากชาร์ป
กู้นซอจ้องพยู
พระองค์เป็นพระราชบิดาของพระเจ้าอโนรธา ผู้สถาปนาอาณาจักรพุกาม ในปลายรัชกาลพระองค์ถูกพระราชโอรสบุญธรรม คือ จีนโซ่ บีบบังคับให้สละราชสมบัติและบีบบังคับให้พระองค์ออกบวชและสิ้นพระชนม์ในเวลาต่อมา
ไฮเซนส์
ในเดือนพฤศจิกายน พ.ศ. 2560 ไฮเซนส์ได้ซื้อแผนกธุรกิจโทรทัศน์จากโตชิบา
กู้นซอจ้องพยู
ปัจจุบันพระเจ้ากู้นซอจ้องพยูเป็นหนึ่งใน 37 นะหลวงตามความเชื่อเรื่องผีนะแห่งประเทศพม่า
ไฮเซนส์
ไฮเซนส์ได้เข้ามาทำตลาดในประเทศไทยปี พ.ศ. 2559 เริ่มแรกขายโทรทัศน์ก่อนจะขยายเครื่องใช้ไฟฟ้าภายในบ้าน
คริส อดัมส์
คริสโตเฟอร์ อดัมส์ (Christopher Adams; 10 กุมภาพันธ์ ค.ศ. 1955 — 7 ตุลาคม ค.ศ. 2001) หรือที่รู้จักกันในชื่อ "สุภาพบุรุษ" คริส อดัมส์ ("Gentleman" Chris Adams) เป็นทั้งนักมวยปล้ำอาชีพ และโปรโมเตอร์มวยปล้ำ, ผู้ฝึกสอน, นายแบบพาร์ทไทม์ และนักยูโดชาวอังกฤษ ขณะที่เขามีอายุได้ 21 ปี เขาได้เป็นแชมป์ยูโดแห่งชาติอังกฤษสามสมัยในรุ่นน้ำหนักและยุคของเขา อดัมส์แข่งมวยปล้ำเป็นหลักในรัฐเท็กซัส โดยเฉพาะอย่างยิ่งในรายการเวิลด์คลาสแชมเปียนชิพเวรสลิง ที่ซึ่งเขาเป็นหนึ่งในนักมวยปล้ำที่ได้รับความนิยมมากที่สุดของรายการ อดัมส์เป็นที่รู้จักในฐานะเป็นผู้ฝึกสอนสก็อตต์ ฮอลล์ ใน ค.ศ. 1984 และสตีฟ ออสติน ใน ค.ศ. 1989 เขายังเป็นที่รู้จักในฐานะนักมวยปล้ำคนแรกที่ใช้ท่าซูเปอร์คิกในการจบเกม ที่ซึ่งต่อมานักมวยปล้ำอื่นนับสิบรายได้นำมาใช้ (โดยเฉพาะชอว์น ไมเคิลส์ กับท่า 'สวิชชินมิวสิค')
ชีวิตในวัยเด็ก
คริส อดัมส์ เกิดที่รักบี วาร์วิคก์ไชร์ โดยเป็นบุตรชายคนโตของไซริล และฌอง อดัมส์ เมื่อเริ่มมีอายุได้เก้าขวบ เขาได้เข้าไปมีส่วนพัวพันกับยูโด โดยได้ฝึกฝนศาสตร์ดังกล่าวด้วยตนเองเป็นระยะเวลาสิบสี่ปี เขาและน้องชายของเขาที่มีชื่อว่านีลได้ชนะการแข่งขันยูโดในระดับชาติและระดับโลก ซึ่งนีลยังเป็นผู้ชนะรางวัลเหรียญเงินทั้งในโอลิมปิกฤดูร้อน 1980 และโอลิมปิกฤดูร้อน 1984 ส่วนคริสก็เป็นสมาชิกทีมชาติอังกฤษในโอลิมปิกฤดูร้อน 1976 แต่ถึงกระนั้น เขาก็ไม่เคยเข้าแข่งขันกีฬาโอลิมปิก อดัมส์ได้รับสายดำยูโดและยังเป็นผู้เชี่ยวชาญศิลปะการต่อสู้แขนงอื่น นอกจากนี้ คริสยังเคยเข้าแข่งขันรักบี้, คริกเกต, ฟุตบอล และมวยปล้ำสมัครเล่น ตลอดจนนอกเหนือจากการกีฬา เขายังได้ศึกษาในด้านสถาปัตยกรรม
ชีวิตส่วนตัว
ในยุคทศวรรษ 1980 อดัมส์ออกเดทกับฌอง คลาร์ก ที่มีส่วนร่วมในเอ็นดับเบิลยูเอในฐานะ "เลดี้บลอสซัม" จากช่วงปลายทศวรรษ 1970 ถึงประมาณ ค.ศ. 1984 แล้วพวกเขาก็มีลูกสาวด้วยกันชื่อเจด ในภายหลัง เจดได้เป็นธิดาบุญธรรมของสตีฟ ออสติน ผู้ซึ่งเป็นสามีคนที่สองของคลาร์ก
ในภายหลังอดัมส์ได้สมรสกับโทนี คอลลินส์ เมื่อวันที่ 20 ธันวาคม ค.ศ. 1984 ที่ฮาวาย พวกเขามีบุตรด้วยกันหนึ่งคนซึ่งมีชื่อว่าคริสโตเฟอร์จูเนียร์ และทั้งคู่ก็ได้หย่าร้างกันเมื่อวันที่ 15 สิงหาคม ค.ศ. 1994 โทนีเสียชีวิต ณ วันที่ 24 มิถุนายน ค.ศ. 2010 เมื่อเธอมีอายุได้ 45 ปี
อดัมส์ยังมีลูกสาวอีกคนชื่อจูเลียซึ่งเกิดใน ค.ศ. 1994 โดยแบรนดี ฟรีแมน เธอเข้าแข่งมวยปล้ำในฐานะ "มิสแบรนดี" โดยได้รับเชิญเล็กน้อยก่อนที่จะย้ายไปดับเบิลยูซีดับเบิลยู แล้วทั้งคู่ก็แยกทางกันในช่วงปลาย ค.ศ. 1999 ฟรีแมนเสียชีวิตใน ค.ศ. 2003 จากการรับยาเกินขนาด ส่งผลให้จูเลียตกอยู่ในสถานะกำพร้า
การแต่งงานครั้งที่สามของเขาเกิดขึ้นก่อนที่เขาจะเสียชีวิตเพียงหกสัปดาห์ เขาแต่งงานกับคาเรน เจ.เบิร์ก ในวันที่ 25 สิงหาคม ค.ศ. 2001 ที่ดัลลัส
การเสียชีวิต
ในเดือนเมษายน ค.ศ. 2000 อดัมส์และแฟนสาวสี่เดือนของเขาที่มีชื่อว่าลินดา คาเฟนส์ ได้รับการพบตัวในสภาพหมดสติที่อพาร์ทเมนท์ของเพื่อน ซึ่งพวกเขาได้ตกเป็นเหยื่อของการรับสารเสพติดเกินขนาดจากจีเอชบีรวมถึงสารแอลกอฮอล์ อดัมส์หายคืนเป็นปกติ แต่คาเฟนส์ได้เสียชีวิตที่โรงพยาบาลท้องถิ่นในช่วงเวลาสิบชั่วโมงต่อมา เป็นระยะเวลากว่าหนึ่งปีให้หลัง อดัมส์ได้รับการกล่าวหาในข้อหาฆาตกรรม แต่แล้วเมื่อวันที่ 7 ตุลาคม ค.ศ. 2001 ซึ่งเป็นช่วงของการรอพิจารณาคดี เขาถูกยิงที่หน้าอกจนบาดเจ็บสาหัสจากการทะเลาะวิวาทกับเพื่อนซึ่งมึนเมา โดยรู้จักกันในชื่อบูเรย์ หรือเบรนต์ พาร์เนลล์ ที่วาซาฮาชี รัฐเท็กซัส ในบ้านของเขาเอง เจ้าของปืนอ้างว่าเป็นการป้องกันตนเองและได้พบว่าเป็นผู้บริสุทธิ์ทุกข้อกล่าวหา
ก่อนที่เขาจะเสียชีวิต อดัมส์ ผู้ซึ่งได้พิจารณาการกึ่งเกษียณ ได้วางแผนที่จะย้ายไปอยู่ที่ฟลอริดาอย่างถาวรและเข้าแข่งขันในองค์กรมวยปล้ำที่ซึ่งมีอดีตดาวเด่นแห่งดับเบิลยูซีดับเบิลยูและดับเบิลยูดับเบิลยูอี รวมถึงฮัลค์ โฮแกน อดัมส์ยังมีแผนที่จะสร้างสารคดีร่วมกับแกรี ฮาร์ท, บิล เมอร์เซอร์, มิกกี แกรนท์ และนักมวยปล้ำรายอื่นๆ ซึ่งจะมีการรวมภาพของมวยปล้ำย้อนหลังไปถึงช่วงทศวรรษที่ 1930
สารคดีเกี่ยวกับอดัมส์ซึ่งมีชื่อว่า เดอะเจนเทิลแมนชอยส์ ได้รับการเปิดตัว ณ วันที่ 16 ธันวาคม ค.ศ. 2008 โดยมิกกี แกรนท์ ซึ่งเป็นอดีตโปรโมเตอร์ดับเบิลยูซีซีดับเบิลยู และมีการรวมบทสัมภาษณ์เด่นๆจากเพื่อนและครอบครัวของอดัมส์หลายราย ซึ่งได้แก่ นีลผู้เป็นน้องชาย, บิล เมอร์เซอร์, ผู้ตัดสินเดวิด แมนนิง, เควิน ฟอน เอริช, ฌอง คลาร์ก (ในรายการสารคดีเป็นจีนี อดัมส์), คาเรนซึ่งเป็นแม่หม้าย และแกรี ฮาร์ท ส่วนสแกนดอร์ อัคบาร์ และมาร์ค ลอว์เรนซ์ ต่างได้รับการทาบทามให้ช่วยทำสัมภาษณ์และเรื่องราวเกี่ยวกับอดัมส์ในสารคดี แต่ทั้งคู่ก็ได้ปฏิเสธที่จะมีส่วนร่วม
ใน ค.ศ. 2011 เจดซึ่งเป็นลูกสาวของอดัมส์ได้เปิดตัวเว็บไซต์ที่ระลึกถึงเพื่อเป็นเกียรติแก่พ่อของเธอ เคียงคู่กับคริสจูเนียร์ลูกชายของเขา และจูเลียซึ่งเป็นลูกสาวคนสุดท้อง
กระเล็น
กระเล็นจัดว่าเป็นกระรอกขนาดเล็กที่สุดที่พบได้ในประเทศไทย ขนาดโดยเฉลี่ยรวมความยาวทั้งลำตัว, หัว และหางแล้วประมาณ 20 เซนติเมตร มีลักษณะเด่น คือ ลำตัวสีน้ำตาล มีลายสีขาวดำพาดขนานตามยาวของลำตัวเห็นเด่นชัด ตั้งแต่จมูกถึงโคนหาง คล้ายกับลายของชิพมังค์ (Tamias spp.) ซึ่งเป็นกระรอกขนาดเล็กเช่นกัน แต่พบในทวีปอเมริกาเหนือ ส่วนหางของกระเล็นจะไม่เป็นพวงฟูเหมือนกระรอกทั่วไป ตัวเมียมีเต้านมทั้งหมด 6 เต้า
กระเล็นหากินในเวลากลางวัน หากินบนต้นไม้สูง ๆ เป็นหลัก กินอาหารได้หลากหลายเหมือนกระรอกทั่วไป พบกระจายพันธุ์ในภูมิภาคเอเชียใต้, ตอนใต้ของจีน และเอเชียตะวันออกเฉียงใต้ พบทั้งหมด 4 ชนิด ในประเทศไทยพบได้ 2 ชนิด พบได้ทั่วไปทั้งในป่าทึบหรือในชุมชนเมือง โดยที่ไม่จัดว่าเป็นสัตว์ป่าคุ้มครองหรือสัตว์ป่าสงวนแต่ประการใด
มาลีเอโตอา ลาอูเปปา
มาลีเอตัว ลาอูเปปา (Malietoa Laupepa; ค.ศ. 1841 – 22 สิงหาคม ค.ศ. 1898) ทรงเป็นมาลีเอตัวแห่งประเทศซามัว ในปลายศตวรรษที่ 19
มาลีเอตัว ลาอูเปปา เป็นโอรสในมาลีเอตัว โมลีกับฟาอาลาอิตูอิโอ ฟูอาติโน ซูอา พระองค์ทรงได้เข้ารับศึกษาที่ศาสนาที่วิทยาลัยมาลาอู ทำให้พระองค์ทรงเคร่งศาสนาคริสต์เป็นอย่างมาก พระองค์ทรงอภิเษกสมสกับซิซาวาอิ มาลูโป นิอูวาอาอิมีพระราชโอรส-ธิดาด้วยกัน 3 พระองค์ หนึ่งในนั้นคือมาลีเอตัว ตานุมาฟิลิที่ 1
พระองค์ทรงครองราชย์เป็นพระมหากษัตริย์แห่งซามัว โดยมีจักรวรรดิเยอรมัน สหรัฐอเมริกา และสหราชอาณาจักรคอยแทรกแทรงทางการเมือง ตามาเซเซไม่ยอมรับพระองค์ และพยายามที่จะทำสงครามชิงราชบัลลังก์ ในที่สุดสงครามก็จบลงด้วยสนธิสัญญาสงบศึก พระองค์ยังคงครองราชย์ต่อไป
มาลีเอตัว ลาอูเปปา เสด็จสิ้นพระชนม์เมื่อวันที่ 22 สิงหาคม ค.ศ. 1898 มาลีเอตัว ตานุมาฟิลิที่ 1 จึงได้รับการแต่งตั้งให้เป็นพระมหากษัตริย์ซามัวต่อจากพระองค์
ซีหนิง
ซีหนิง (ཟི་ལིང་། Ziling) เป็นเมืองหลวงของมณฑลชิงไห่ในทางตะวันตกของประเทศจีน และเมืองที่ใหญ่ที่สุดบนที่ราบสูงทิเบต จากการสำรวจสำมะโนประชากในรปี 2020 ซีหนิงมีประชากร 2,467,965 คน โดยอาศัยอยู่ในตัวเมือง 1,954,795 คน ซึ่งประกอบด้วย 5 เขต
เจ้าหญิงยูริโกะ พระชายาในเจ้าชายทากาฮิโตะ
เจ้าหญิงยูริโกะ พระชายาในเจ้าชายทากาฮิโตะ (4 มิถุนายน พ.ศ. 2466) พระนามเดิม ยูริโกะ ทากางิ เป็นพระชายาในเจ้าชายทากาฮิโตะ มิกาซะโนะมิยะ พระราชโอรสพระองค์เล็กในจักรพรรดิไทโช กับจักรพรรดินีเทเม พระองค์เป็นพระปิตุลานีในสมเด็จพระจักรพรรดิอากิฮิโตะ และเป็นพระกุลเชษฐ์แห่งราชวงศ์เพียงพระองค์เดียวที่ประสูติในรัชสมัยไทโชที่ยังทรงพระชนม์ชีพ
พระชนม์ชีพช่วงต้น
เจ้าหญิงยูริโกะประสูติในโตเกียว เป็นธิดาของไวเคานต์มาซานาริ ทากางิ (พ.ศ. 2437–2491) กับคูนิโกะ ทากางิ (สกุลเดิม อิริเอะ; พ.ศ. 2444–2531) พระชนกสืบสันดานมาจากตระกูลทากางิ อดีตตระกูลขุนนางที่ดูแลพื้นที่แถบทันอัง (Tan'an) และทรงเป็นลื่อของฮตตะ มาซาโยริ โรจูคนสำคัญในยุคบากูมัตสึ เมื่อนับจากพระบิดา ส่วนพระชนนีสืบสันดานมาแต่ตระกูลยานางิวาระ และเป็นพระญาติชั้นที่สองของจักรพรรดิโชวะ
เสกสมรส
มีการประกาศว่าเจ้าชายทากาฮิโตะ มิกาซะโนะมิยะ จะทรงหมั้นกับยูริโกะ ทากางิ พระญาติชั้นที่สองเมื่อวันที่ 29 มีนาคม พ.ศ. 2484 โดยพระราชพิธีหมั้นจัดขึ้นเมื่อวันที่ 3 ตุลาคม พ.ศ. 2484 และมีพระราชพิธีเสกสมรสเมื่อวันที่ 22 ตุลาคมปีเดียวกัน ทั้งสองมีพระโอรส-ธิดา 5 พระองค์ ได้แก่
พ.ศ. 2565 พระองค์มีพระบุตร 5 พระองค์ พระนัดดา 9 คน และพระปนัดดาอีก 7 คน
หลังการสิ้นพระชนม์ของเจ้าชายโทโมฮิโตะแห่งมิกาซะผู้เป็นโอรสเป็นต้นมา เจ้าหญิงยูริโกะจึงเสด็จเยี่ยมพระสวามีที่ทรงรักษาพระองค์ในโรงพยาบาลบ่อยครั้งในช่วงบั้นปลายพระชนม์ของเจ้าชายทากาฮิโตะ กระทั่งวันที่ 22 ตุลาคม พ.ศ. 2559 เจ้าหญิงยูริโกะและพระสวามีได้ฉลองครบรอบ 75 ปีแห่งการเสกสมรส ณ ห้องพักภายในโรงพยาบาล ถือเป็นการฉลองร่วมกันครั้งสุดท้ายของทั้งสองพระองค์ ไม่กี่วันหลังจากนั้น เจ้าชายทากาฮิโตะก็สิ้นพระชนม์เมื่อวันที่ 27 ตุลาคม พ.ศ. 2559 โดยมีเจ้าหญิงยูริโกะคอยประทับอยู่เคียงข้างในวาระสุดท้ายแห่งพระชนม์ชีพ หลังจากนั้นเจ้าหญิงยูริโกะจึงทรงรับเป็นเจ้าภาพในพระราชพิธีปลงพระศพพระภัสดาในฐานะพระชายา
เจ้าหญิงยูริโกะมิได้เข้าร่วมในพระราชพิธีบรมราชาภิเษกจักรพรรดินารูฮิโตะเมื่อวันที่ 22 ตุลาคม พ.ศ. 2562 กันยายน พ.ศ. 2563 เจ้าหญิงยูริโกะขณะพระชันษา 97 ปี เข้ารับการถวายการรักษาเพราะประชวรด้วยพระหทัยพิการและปับผาสะอักเสบ มีนาคม พ.ศ. 2564 เจ้าหญิงยูริโกะเข้ารับการถวายการรักษาการประชวรด้วยพระอาการพระหทัยเต้นผิดจังหวะ ณ โรงพยาบาลนานาชาตินักบุญลูกา แต่พระอาการประชวรไม่ร้ายแรงนัก สามวันหลังจากนั้นเจ้าหญิงยูริโกะจึงเสด็จกลับไปประทับที่พระตำหนักตามเดิม
กรกฎาคม พ.ศ. 2565 มีรายงานว่าเจ้าหญิงยูริโกะ ขณะพระชันษาได้ 99 ปี มีผลตรวจโควิด-19 เป็นบวก ทรงเข้ารับการถวายการรักษาในโรงพยาบาลเพราะมีพระปรอทมากกว่า 37 องศา และมีพระกรรสะเล็กน้อย ส่วนสถานะการรับวัคซีนไม่ได้รับการเผยแพร่ ด้วยเหตุผลด้านความเป็นส่วนพระองค์
พระกรณียกิจ
เจ้าหญิงยูริโกะเป็นประธานกิตติมศักดิ์ขององค์กรการกุศลต่าง ๆ โดยเฉพาะองค์กรที่เกี่ยวข้องกับการรักษาวัฒนธรรมดั้งเดิมของญี่ปุ่น และทรงมีบทบาทยิ่งในสภากาชาดญี่ปุ่น
ในปี พ.ศ. 2491 เจ้าหญิงยูริโกะเป็นประธานมูลนิธิอิมพีเรียลกิฟต์โบชิไอกุไก (Imperial Gift Foundation Boshi-Aiiku-kai) และทรงลาออกจากตำแหน่งเมื่อเดือนกันยายน พ.ศ. 2553 นอกจากนี้ยังทรงเข้าร่วมกับองค์กรการกุศลต่าง ๆ โดยเฉพาะที่เกี่ยวข้องกับสุขภาพของแม่และเด็ก
อิแลร์ รูแอลล์
ใน ค.ศ. 1773 เขาได้ค้นพบสารประกอบอินทรีย์ชนิดใหม่ที่เรียกว่า ยูเรีย
มังลังกา
มังลังกา (မင်း လင်္ကာ, ) เจ้าเมือง หงสาวดี ระหว่าง ค.ศ. 1348 ถึง 1353 พระองค์ได้รับการสถาปนาเป็นเจ้าเมืองโดยพระเชษฐาต่างพระมารดา พระยาอู่ กษัตริย์องค์ที่ 8 แห่ง อาณาจักรหงสาวดี แต่พระองค์มิได้มีความจงรักภักดีต่อพระเชษฐาเมื่อ อาณาจักรล้านนา กรีธาทัพมารุกรานอาณาจักรหงสาวดีในช่วง ค.ศ. 1351 ถึง 1352 พระองค์มิได้ส่งทัพมาช่วยพระเชษฐา
เมื่อสิ้นสุดสงครามพระยาอู่ได้นำตัวมังลังการวมถึงพระชายาและพระโอรส-ธิดาทั้งสามมายังเมาะตะมะและมีพระบัญชาให้สำเร็จโทษมังลังกาเมื่อ ค.ศ. 1353 พร้อมกับสถาปนาพระชายาของมังลังกาขึ้นเป็นพระมเหสีในพระอิสริยยศที่ พระนางสิริมายาเทวี และมีพระโอรสที่ต่อมาขึ้นสืบราชบัลลังก์เป็น พระเจ้าราชาธิราช กษัตริย์องค์ที่ 9
ร็อกเซลานา
ฮิวร์เรม ซุลตาน (ตุรกีออตโตมัน: خُرَّم سلطان; ) หรือเป็นที่รู้จักในพระนามว่า ร็อกเซลานา (ราว พ.ศ. 2045 – 15 เมษายน พ.ศ. 2101) เป็นพระชายาเอกในสุลต่านสุลัยมานแห่งจักรวรรดิออตโตมัน
พระองค์เป็นที่รู้จักในฐานะพระชายาเอกในองค์สุลต่าน (ตุรกีออตโตมัน: خاصکي سلطان‎ Haseki Sultan) ที่ทรงพระราชอำนาจทางการเมืองผ่านพระราชสวามี และทรงบทบาทสำคัญยิ่งต่อกิจการของรัฐ
พระนาม
พระองค์เป็นที่รู้จักในหมู่ชาวออตโตมันว่า ฮาเซคี ฮืร์เรม ซุลตาน (Haseki Hürrem Sultan) หรือ ฮืร์เรม ฮาเซคี ซุลตาน (Hürrem Haseki Sultan) อันมีความหมายว่า "พระชายาเอกฮิวร์เรม" โดยคำว่า "ฮิวร์เรม" มาจากคำเปอร์เซียยุคกลางว่า "คูร์ราม" ("ผู้ให้ความสุข") บ้างก็ว่ามาจากคำอาหรับว่า "กะรีมะฮ์" (كريمة; "ผู้มีใจเอื้ออารี")
พระชนม์ชีพช่วงต้น
จากการศึกษาในปัจจุบัน ข้อมูลของร็อกเซลานาขณะทรงพระเยาว์มีน้อยนัก ไม่ว่าจะเป็นพื้นเพของพระองค์ว่ามีเชื้อสายอะไร หรือการกล่าวถึงในอาณาจักรโปแลนด์อันเป็นมาตุภูมิ มีการสันนิษฐานว่าร็อกเซลานามีพระนามเดิมว่า อะเลคซันดรา หรือ อะนัสตาซียา ลีซอฟสกา  จากหลักฐานของมีฮาลอน ลึทวึน (Mikhalon Lytvyn) ทูตของแกรนด์ดัชชีลิทัวเนียประจำรัฐข่านไครเมีย ช่วงกลางคริสต์ศตวรรษที่ 16 โดยในเอกสาร "เกี่ยวกับประเพณีของตาตาร์, ลิทัวเนีย และมอสโก" (De moribus tartarorum, lituanorum et moscorum) ซึ่งในส่วนการค้าเขาระบุว่า "[...] พระชายาผู้เป็นที่รักของจักรพรรดิตุรกีพระองค์ปัจจุบัน พระชนนีของผู้สืบสันดานในพระองค์ [พระราชโอรส] นางผู้อยู่ในการปกครองของพระองค์หลังนิราศไปจากแดนดินของเรา"
ส่วนหลักฐานช่วงปลายคริสต์ศตวรรษที่ 16 และต้นคริสต์ศตวรรษที่ 17 เช่นจากหลักฐานของซามูเอล ทวาร์โดฟสกี (Samuel Twardowski) กวีโปแลนด์ผู้ค้นคว้าศึกษาเกี่ยวกับตุรกี ได้ระบุว่าร็อกเซลานามีพระชนกเป็นนักบวชอีสเติร์นออร์โธด็อกซ์ชาวยูเครน พระองค์ประสูติที่เมืองโรฮาตึน (Rohatyn) 68 กิโลเมตรทางตะวันออกเฉียงใต้ของเมืองลวอฟ (Lwów) ซึ่งเป็นเมืองหลักของรูทีเนีย (Ruthenia Voivodeship) ที่ขณะนั้นเป็นส่วนหนึ่งของราชอาณาจักรโปแลนด์ (ปัจจุบันอยู่ทางตะวันตกของประเทศยูเครน) ล่วงมาในช่วงปี พ.ศ. 2063 ร็อกเซลานาถูกชาวตาตาร์ไครเมียจับไปเป็นทาสหลังการบุกปล้นครั้งหนึ่งจากหลาย ๆ ครั้งในบริเวณดังกล่าว เบื้องต้นเชื่อว่าพระองค์คงถูกนำไปไว้ที่เมืองคัฟฟาในไครเมีย ซึ่งเป็นศูนย์กลางการค้าทาส ก่อนส่งต่อไปยังเมืองคอนสแตนติโนเปิล แล้วทรงถูกคัดเลือกให้ไปประจำในฮาเร็มของสุลต่านสุลัยมาน
สิ้นพระชนม์
ร็อกเซลานา สิ้นพระชนม์เมื่อวันที่ 15 เมษายน พ.ศ. 2101 พระศพถูกฝังในสุสานหลวงในมัสยิดซิวเลย์มานีเย ที่มีลักษณะเป็นรูปโดมภายในตกแต่งด้วยกระเบื้องจากอิซนิค มีภาพวาดสวนบนสรวงสวรรค์เพื่อสดุดีพระจริยวัตรของพระองค์ โดยสุสานหลวงของพระองค์ตั้งอยู่ในกับสุสานหลวงของพระสวามีที่แยกต่างหาก
พระอนุสรณ์
ร็อกเซลานา เป็นที่รู้จักทั้งในตุรกีและโลกตะวันตก ที่ส่วนมากเป็นจะปรากฏในรูปแบบของงานศิลป์จำนวนมาก ในปี พ.ศ. 2104 สามปีหลังการสิ้นพระชนม์ กาบรีแยล บูแน็ง (Gabriel Bounin) นักเขียนชาวฝรั่งเศส ได้แต่งบทประพันธ์โศกเรื่อง ลาโซลตาน (La Soltane) ที่ร็อกเซลานามีบทบาทสำคัญในการสิ้นพระชนม์ของเจ้าชายมุสตาฟา ถือเป็นละครเวทีเรื่องแรกของฝรั่งเศสที่เกี่ยวกับออตโตมัน นอกจากจะเป็นแรงบันดาลใจสำหรับจิตรกรแล้ว พระองค์ยังเป็นแรงบันดาลใจแก่โจเซฟ ไฮเดิน (Joseph Haydn) ในการแต่งซิมโฟนีหมายเลข 63 เพื่อใช้สำหรับละครเวทีที่มีร็อกเซลานาเป็นตัวละครของเรื่อง
ในสเปน ร็อกเซลานามักปรากฏในงานเขียนของเกเบโด (Quevedo) และโดยเฉพาะผลงานของโลเป เด เบกา (Lope de Vega) นักเขียนบทละคร ที่เขียนเรื่อง สันนิบาตอันศักดิ์สิทธิ์ (The Holy League) ที่มีทิเชียนเป็นตัวละครไปปรากฏตัวในสภาสูงของเวนิส เบื้องต้นได้กล่าวว่าเขาเพียงแค่ไปเยือนองค์สุลต่าน และแสดงพระรูปร็อกเซลานาที่เขาวาด
ในยูเครน ชาวมุสลิมในเมืองมารีอูปัล ได้เปิดมัสยิดที่สร้างขึ้นเพื่อเฉลิมพระเกียรติร็อกเซลานา เมื่อปี พ.ศ. 2550
ในตุรกี ได้มีละครอิงประวัติศาสตร์ช่วงรัชกาลสุลต่านสุลัยมานที่ร็อกเซลานามีบทบาทสำคัญ ได้แก่ ฮิวร์เรม ซุลตาน (Hürrem Sultan; ปี พ.ศ. 2546) และซีรีส์เรื่อง  ศตวรรษแห่งความเกรียงไกร หรือ มูห์เตแชม ยิวซ์ยีล (Muhteşem Yüzyıl; ปี พ.ศ. 2554–2558)
การประกวดเพลงยูโรวิชันปี 1957
การประกวดเพลงยูโรวิชันปี 1957 เป็นการประกวดร้องเพลงโดยจัดขึ้นที่เมืองฟรังค์ฟวร์ทอัมไมน์ ประเทศเยอรมนี จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 10 เพลง 10 ประเทศ โดยเพลงที่ชนะคือ Net als toen ขับร้องโดย Corry Brokken ตัวแทนจากเนเธอร์แลนด์
การออกอากาศ
สมาคมสถาบันการกระจายเสียงของสหพันธ์สาธารณรัฐเยอรมนี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ทั่วป๋า ยฺหวี
ทั่วป๋า ยฺหวี (拓拔余) (สิ้นพระชนม์ พ.ศ. 995), พระนามอย่างเป็นทางการ เจ้าชายยิ่นแห่งหนานอัน (南安隱王) พระนามเซียนเปย์ เค่อปั๋วเจิน (可博真) เป็นจักรพรรดิในช่วงเวลาสั้น ๆ ของเผ่าเซียนเปย์แห่งราชวงศ์เว่ย์เหนือ ได้รับสถาปนาเป็นจักรพรรดิโดยขันทีซ่งไอ่ หลังจากที่ซ่งไอ่ลอบปลงพระชนม์จักรพรรดิเว่ย์ไท่อู่ พระราชบิดาของพระองค์ในฤดูใบไม้ผลิปีพ.ศ. 995 และซ่งไอ่ควบคุมการบริหารราชการส่วนใหญ่ในช่วงรัชสมัยของพระองค์ ในปีต่อมาเมื่อทั่วป๋า ยฺหวี พยายามที่จะยึดอำนาจของพระองค์คือ ซ่งไอ่เขาได้ลอบปลงพระชนม์พระองค์เช่นกัน แต่แล้วก็ถูกกลุ่มข้าราชการโค่นล้ม จากนั้นจึงเชิญพระราชนัดดาของทั่วป๋า ยฺหวี พระนามว่า ถัวป๋า จวิน (พระราชโอรสของถัวป๋า หวง พระเชษฐาของทั่วป๋า ยฺหวี รัชทายาทผู้สวรรคตก่อนพระราชบิดา) ขึ้นครองราชย์เป็นจักรพรรดิเหวินเฉิง
แกงกุรุหม่า
แกงกุรุหม่า หรือ แกงมัสล่า (क़ोरमा; قورمہ; কোরমা) เป็นอาหารที่มีต้นกำเนิดในอนุทวีปอินเดีย ประกอบด้วยเนื้ิอหรือผักที่ตุ๋นด้วยนมเปรี้ยว (dahi) น้ำ และเครื่องเทศเพื่อผลิตซอสข้นหรือเกรวี
ชาวไทยมุสลิมนิยมปรุงแกงชนิดนี้ในวันสำคัญทางศาสนา แกงกุรุหม่ากับเนื้อสัตว์ต่าง ๆ เช่น ไก่ แพะ นิยมนำมาหุงรวมกับข้าวเป็นข้าวหมกแบบต่าง ๆ บางครั้งใส่เส้นกวยจั๊บลงไปปรุงกับกุรุหม่าแทนข้าวก็มี
ประวัติ
อาหารชนิดนี้ในอินเดียสามารถย้อนไปได้ถึงราวพุทธศตวรรษที่ 21 ซึ่งเป็นช่วงที่พวกมุฆัลรุกรายเข้าสู่ปากีสถาน อินเดียเหนือและบังกลาเทศ โดยดั้งเดิม กุรหม่าเป็นอาหารที่ปรุงโดยนำเนื้อสัตว์และผักไปเคี่ยวในน้ำ เติมโยเกิร์ตหรือครีม รายละเอียดของวิธีการทำกุรหม่ามีหลากหลาย
รสชาติของกุรหม่าขึ้นกับส่วนผสมของเครื่องเทศ รวมทั้งผักชีและยี่หร่า ใส่โยเกิร์ตที่เป็นเคิร์ดที่อุณหภูมิห้อง ผสมให้เข้ากับส่วนผสมอื่น แบบดั้งเดิมจะใส่หม้อเคี่ยวบนเตาถ่านด้วยไฟอ่อนๆ เพื่อให้ระอุโดยทั่วถึงกัน ใส่เนื้อสัตว์ได้หลายชนิด เช่น แกะ ไก่ เนื้อวัว หรือใส่ทั้งเนื้อสัตว์และผัก เช่นผักโขม และหัวผักกาด คำว่าซาฮี (หมายถึงของหลวง) ใช้เรียกกุรหม่าที่มีความพิเศษกว่าที่รับประทานในอาหารประจำวัน
กุรหม่าในสหราชอาณาจักร
กุรหม่าเป็นแกงข้น ใส่ครีม น้ำแกงข้นแบบน้ำเกรวี่ รสเผ็ดปานกลาง นิยมใส่เมล็ดพืชเช่น อัลมอนด์ เม็ดมะม่วงหิมพานต์ และมะพร้าว
นวราตัน กุรหม่า
เป็นกุรหม่ามังสวิรัติ ใส่ผักและปานีร์ซึ่งเป็นเนยแบบอินเดียชนิดหนึ่ง หรือใส่เมล็ดพืชหรือใส่ทั้งสองอย่าง นวราตันหมายถึงอัญมณีเก้าชนิด ซึ่งสื่อถึงการใส่ผักที่หลากหลาย
การเตรียม
เนื้อสัตว์และผักจะถูกปรุงก่อนด้วยด้วยความร้อนสูงแล้วจึงลดไฟลง เคี่ยวเป็นเวลานาน เติมน้ำลงไปน้อย ไก่หรือสัตว์ปีกชนิดอื่นจะนำไปคลุกกับส่วนผสมของเครื่องเทศ ให้ความร้อนโดยใช้น้ำมันพืชหรือฆี ให้ความร้อนสูงพอที่จะสุกทั่ว ลดไฟลง เติมโยเกิร์ตหรือครีม ถ้าใช้เนื้อแกะ ช่วงที่ใช้ความร้อนสูงต้องนานพอที่จะให้เนื้อแกะเป็นสีน้ำตาล
กุรหม่าสามารถปรุงได้ด้วยเทคนิคบาการ์ โดยนำเครื่องเทศไปผสมกับฆีที่ร้อน แล้วจึงใส่ซุปที่ได้จากการเคี่ยว ปิดฝาครอบลงไปบนกระทะ โดยยอมให้ไอน้ำออกได้ ปล่อยให้ผสมเข้ากันดี
แม่น้ำหวงฉุ่ย
แม่น้ำหวงฉุ่ย เป็นแม่น้ำในมณฑลชิงไห่และกานซู่เป็นสาขาของแม่น้ำเหลือง มีความยาว 374 km และพื้นที่ลุ่มน้ำ 3200 km2
บรรยากาศ
บรรยากาศ หมายถึงชั้นแก๊สชนิดต่าง ๆ ที่ปกคลุมอยู่ทั่วดาวเคราะห์หรือวัตถุท้องฟ้านั้น ๆ ซึ่งจะแตกต่างกันไปในแต่ละดาว บางดาวไม่มีชั้นบรรยากาศ สำหรับบรรยากาศของโลกนั้นเป็นอากาศที่ห้อหุ้มโลก ประกอบไปด้วยไนโตรเจน, ออกซิเจน และแก๊สอื่น ๆ มีขอบเขตนับจากระดับน้ำทะเลขึ้นไปประมาณ 1000 กิโลเมตรโดยเฉลี่ย ดาวเคราะห์ชั้นในมีส่วนประกอบเป็นแก๊สคาร์บอนไดออกไซด์เป็นหลัก ส่วนดาวเคราะห์ชั้นนอกมีไฮโดรเจน, ฮีเลียม และแก๊สอื่น ๆ เป็นหลัก
พระนางตะละชินซอบุต
พระนางตะละชินซอบุต (တလရှင်စောဗုတ်, ) พระมเหสีองค์ที่ 2 ใน พระยาอายลาว กษัตริย์องค์ที่ 7 แห่ง อาณาจักรหงสาวดี พระนางเป็นพระราชธิดาของ พระเจ้ารามประเดิด กษัตริย์องค์ที่ 2 และเป็นพระขนิษฐาของ นางจันทะมังคะละ พระอัครมเหสีของพระยาอายลาว
แฮปปี้ ฟีต 2
เนื้อเรื่องย่อ
มัมเบิ้ล ซึ่งเป็นจ้าวแห่งการเต้นแท็ปได้พบว่า เอริค ซึ่งเป็นลูกชายของเขาเป็นโรคหวาดกลัวการเต้น โดยเอริคได้หลบหนีออกจากฝูงไป และได้พบกับสเวนซึ่งเป็นเพนกวินบินได้ (ผู้ซึ่งเปิดเผยความลับในภายหลังว่าตนเป็นนกพัฟฟิน) เหตุการณ์กลับเลวร้ายยิ่งขึ้น เมื่ออำนาจแห่งธรรมชาติที่ทรงพลังได้ทำให้ถิ่นอาศัยของมัมเบิ้ลต้องตกในสถาพปิดตายจากโลกภายนอก ช่วงนี้เอง ที่เอริคได้เริ่มเรียนรู้ถึงความกล้าหาญและอดทน ในขณะที่มัมเบิ้ลได้กระทำการระดมเหล่าเพนกวิน และสัตว์น้อยใหญ่นานาชนิด ตั้งแต่แมวน้ำเสือดาว ไปจนถึงแมวน้ำช้างร่างยักษ์ โดยมีกุ้งฝอยตัวเล็กรวมอยู่ด้วย เพื่อแก้ไขปัญหาทุกสิ่งที่เกิดขึ้น
บ็อกซ์ออฟฟิศ
ภาพยนตร์ทำรายรับรวมที่ 64,006,466 ดอลลาร์สหรัฐในสหรัฐอเมริกา พร้อมกับในภูมิภาคอื่นที่ 86,000,000 ดอลลาร์สหรัฐ และทำรายรับรวมทั่วโลกที่ 150,403,134 ดอลลาร์สหรัฐ ในช่วงการเปิดตัวสุดสัปดาห์ แฮปปี้ ฟีต 2 มีรายรับที่ 21,237,068 ดอลลาร์สหรัฐเมื่อครั้งที่จัดฉายในโรงภาพยนตร์ 3,606 แห่ง
วิดีโอเกม
แฮปปี้ ฟีต 2: เดอะวิดีโอเกม ได้รับการพัฒนาโดย KMM เกม ในระบบเพลย์สเตชัน 3, เอ็กซ์บอกซ์ 360 และวี ส่วนเวย์ฟอร์เวิร์ดเทคโนโลยีพัฒนาสำหรับเวอร์ชันนินเทนโด ทรีดีเอส และนินเทนโด ดีเอส
หวายตะค้าน้ำ
หวายตะค้าน้ำ เป็นหวายกอขนาดกลาง ลำต้นเลื้อยพันขึ้นที่สูง ลักษณะคล้ายหวายตะค้าทองแต่ไม่มีสีเหลือบขาวบริเวณด้านล่างของใบ พบในภาคใต้ของไทย มาเลเซีย เกาะสุมาตรา เกาะบอร์เนียว เป็นหวายค่อนข้างหายากในมาเลเซีย พบเฉพาะในปะหัง ยะโฮร์ และเปรัก ใช้สานตะกร้า เครื่องมือดักปลา และใช้ผูกมัด
จอร์จ มาร์ติน
เซอร์ จอร์จ เฮนรี มาร์ติน ซีบีอี (Sir George Henry Martin CBE; 3 มกราคม พ.ศ. 2469 – 8 มีนาคม พ.ศ. 2559) เป็นโปรดิวเซอร์เพลง นักเรียบเรียงเพลง นักประพันธ์และนักดนตรีชาวอังกฤษ ในบางครั้งถูกเอ่ยว่าเป็น "เดอะบีตเทิลส์คนที่ 5" ซึ่งเขาได้ทำงานเป็นโปรดิวเซอร์แทบทุกชุดของเดอะบีตเทิลส์ และยังเล่นเปียโนให้กับบางเพลงของเดอะบีตเทิลส์ และยังถือว่าเป็น 1 ในโปรดิวเซอร์เพลงที่ยอดเยี่ยมที่สุดตลอดกาล
ในปี 1965 เขาก่อตั้งบริษัทหุ้นส่วนเพลงอิสระ (Associated Independent Recording (AIR)) ถึงแม้ว่าเขาจะเกษียณแล้วอย่างเป็นทางการ แต่เขาก็ยังคงเป็นประธานของคณะบริหาร
เขายังได้รับการแต่งตั้งเป็นอัศวินในฐานะผู้เป็นที่รู้จักในเรื่องการทำงานในอุตสาหกรรมดนตรีและวัฒนธรรมสมัยนิยม ในปี 1996 ด้านชีวิตส่วนตัวเขาเป็นพ่อของโปรดิวเซอร์ ไจลส์ มาร์ติน และนักแสดง พอล มาร์ติน
อ้างอิง
1926 2016
จีนโซ่
พระเจ้าจีนโซ่ (ကျဉ်စိုး) เป็นพระมหากษัตริย์พม่าแห่งราชวงศ์พุกาม ครองราชย์ระหว่างปี พ.ศ. 1564–1581
ประวัติ
พระเจ้าจีนโซ่เป็นราชบุตรของพระเจ้าญองอู้ ซอยะฮ่าน พระเจ้าญองอู้ ซอยะฮ่าน มีมเหสี 3 องค์ ซึ่งทั้งสามนั้นเป็นพี่น้องกัน ในปลายรัชกาลพระองค์ถูกยึดราชบัลลังก์โดยพระเจ้ากู้นซอจ้องพยู ในขณะที่มเหสี 2 องค์ ทรงพระครรภ์อยู่ ซึ่งต่อมาพระโอรสในครรภ์ก็คือ พระเจ้าจีนโซ่และพระเจ้าโซะกะเต้ ต่อมาพระเจ้าจีนโซ่ได้บีบบังคับให้พระเจ้ากู้นซอจ้องพยู (ซึ่งเคยชิงราชสมบัติพระบิดาพระองค์) สละราชบัลลังก์และออกผนวช พระเจ้าจีนโซ่จึงขึ้นครองราชย์แทน
พระเจ้าจีนโซ่ได้ชื่อว่าเป็นนายพรานที่มีฝีมือ พระองค์สวรรคตระหว่างที่ออกล่าสัตว์ใกล้เมืองโมนยวา โดยการถูกลอบปลงพระชนม์ด้วยธนู ปัจจุบันพระองค์ได้รับการยกย่องให้เป็น 1 ใน 37 นะหลวงตามความเชื่อเรื่องนะของพม่าในนาม เจ้ามี่นคองแห่งปะเรนมะ (ပရိမ္မ ရှင်မင်းခေါင်)
ถนนราชดำเนิน (แก้ความกำกวม)
ถนนราชดำเนิน อาจหมายถึง
ในประเทศไทย
ในต่างประเทศ
กีฬาแฮนด์บอลในโอลิมปิกฤดูร้อน 1952
การแข่งขันแฮนด์บอลในโอลิมปิกฤดูร้อน 1952 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 15 ที่กรุงเฮลซิงกิ ประเทศฟินแลนด์ ระหว่างวันที่ 30 กรกฎาคม พ.ศ. 2495 ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 22 คน จาก 2 ประเทศ
ผลการแข่งขัน
The match was played in rainy conditions.
นักกีฬา
All participants were awarded a commemorative medal.
มิสอเมริกานา
เทย์เลอร์ สวิฟต์: มิสอเมริกานา (Taylor Swift: Miss Americana) เป็นภาพยนตร์สารคดีอเมริกันในปี ค.ศ. 2020 กับกำโดย ลานา วิลสัน ซึ่งเป็นเรื่องราวการของนักร้องอเมริกันเทย์เลอร์ สวิฟต์ ในชีวิตของเธอตลอดระยะเวลาหลายปีในอาชีพของเธอ โดยเปิดตัวลงเน็ตฟลิกซ์ และฉายในโรงภาพยนตร์ในวันที่ 31 มกราคม ค.ศ. 2020
มิสอเมริกานาถูกฉายในเทศกาลภาพยนตร์ซันแดนซ์ ในวันที่ 23 มกราคม ค.ศ. 2020 ซึ่งได้รับการชื่นชมจากนักวิจารณ์ในเชิงบวก นอกจากนี้ยังเป็นสารคดีชีวประวัติของเน็ตฟลิกซ์ที่ได้รับการจัดอันดับสูงสุดในประวัติศาสตร์โดยอินเทอร์เน็ตมูวีเดตาเบส
เรื่องย่อ
มิสอเมริกานา ภาพยนตร์สารคดีที่ติดตามเรื่องราวชีวิตของเทย์เลอร์ สวิฟต์ ในช่วงเวลาที่หลายปีของเธอ ซึ่งเป็นการรวบรวมชีวประวัติโดยการสัมภาษณ์เหตุการณ์ที่เกิดขึ้น มีวีดีโออัดจากโทรศัพท์ในสตูดิโอ บ้าน และการบันทึกคอนเสิร์ต ที่คลอบคลุมเหตุการณ์ต่าง ๆ ในชีวิตและเรื่องราวของเธอ รวมไปถึงการสร้างอัลบั้มชุดที่หกและที่เจ็ด คือ เรพิวเทชัน (2017) เลิฟเวอร์ (2019) การต่อสู้ที่ผ่านมาของเธอในความผิดปกติของการรับประทาน และโรคคิดว่าตนเองมีรูปร่างหรืออวัยวะผิดปกติ การวินิจฉัยโรคมะเร็งของแม่ การระรานทางไซเบอร์ของวัฒนธรรมผู้มีชื่อเสียง การล่วงละเมิดทางเพศ และการตัดสินใจของเธอที่จะเปิดเผยต่อสาธารณะ ในแนวคิดและมุมมองทางการเมืองของเธอ
เน็ตฟลิกซ์อธิบายว่า ภาพยนตร์สารคดีเรื่องนี้ ดิบและเผยให้เห็นอารมณ์ที่รวดเร็ว ในช่วงการเปลี่ยนแปลงในชีวิตของเธอ ขณะที่เธอเรียนรู้ที่จะโอบกอดบทบาทของเธอไม่เพียงแต่ในฐานะนักแต่งเพลงและนักแสดง แต่ในฐานะผู้หญิง
นักแสดง
นอกจากนี้ยังมีคลิปวีดีโอทีใช้ในการผลิตภาพยนตร์สารคดีประกอบไปด้วย
นักร้อง: แคลวิน แฮร์ริส, บียอนเซ่, พิงก์, ชากีรา และเลนนี แครวิตซ์
วงดนตรี: ดิกซีชิกส์ และเอิร์ธ, วินด์แอนด์ไฟร์
นักเดินแบบ: คาร์ลี คลอสส์ และคิม คาร์เดเชียน
แร็ปเปอร์: คานเย เวสต์
วุฒิสภาสหรัฐ: มาร์ชา แบล็คเบิร์น
ประธานาธิบดีสหรัฐ: ดอนัลด์ ทรัมป์
นักแสดง: เทย์เลอร์ เลาต์เนอร์ และทอม ฮิดเดิลสตัน
บุคคลในวงการโทรทัศน์: บาร์บารา วอลเทอรส์, แดน แฮร์ริส, เดวิด เลตเทอร์แมน, เอริน โรบินสัน, เกรแฮม นอร์ตัน, โฮดา คอทบ์, เจเดิเดียห์ บิลา, เจนนี จอหน์สัน, จิมมี แฟลลอน, จูจู จาง, แนนซี โอเดลล์, นิกกี กลาเซอร์, ฟิล แม็กกรอว์, ซารา เฮนส์, สตีเว่น โคลแบร์, ซันนี ฮอสติน และวูปี โกลด์เบิร์ก
เควียร์ อาย: Antoni Porowski, บ็อบบี เบิร์ก, คาราโมะ บราวน์, โจนาธาน ฟาน เนสส์ และถัน ฟรานซ์
เพลง
เพลงประกอบสารคดี เพลงโอนลีเดอะยัง ซึ่งเล่นในช่วงท้ายของสารคดี สวิฟต์เขียนเพลงหลังจากการเลือกตั้งในสหรัฐ ค.ศ. 2018 แม้ว่าเพลงนี้จะไม่รวมในอัลบั้มเลิฟเวอร์ เมื่อเพลงถูกปล่อยออกมาได้รับการชื่นชมจากนักวิจารณ์ในด้านบวก ที่เพลงออกมาเสียดสีความอันตรายจากปืนและการยิงกันในโรงเรียนในประเทศสหรัฐ และเพลงติดอันดับหนึ่งของเพลงขายบิลบอร์ดดิจิตอล
เดล แชนนอน
เดล แชนนอน (30 ธันวาคม ค.ศ. 1934 - 8 กุมภาพันธ์ ค.ศ. 1990) เป็นนักร้อง นักแต่งเพลงชาวอเมริกัน ในแนวร็อกแอนด์โรล เป็นเจ้าของเพลงฮิตอันดับ 1 "Runaway" ในปี 1961 และต่อมาเขาก็มีเพลงฮิตรอง ๆ อย่าง "Little Town Flirt" ที่โด่งดังในประเทศอังกฤษมากกว่าบ้านเกิด ในช่วงระหว่างที่เขาทัวร์ยุโรปในปี 1963 เขาได้เล่นโชว์ร่วมกับเดอะบีทเทิลส์ ที่เพิ่งประสบความสำเร็จในสหราชอาณาจักร ซึ่งประทับใจเขา จนเขานำเพลงของเดอะบีทเทิลส์ "From Me to You" มาทำใหม่ และถือเป็นศิลปินอเมริกันคนแรกที่นำเพลงเดอะบีทเทิลส์มาทำใหม่
เดลมีซิงเกิลท็อปเท็นในปลายปี 1964 กับ "Keep Searchin'" ต่อมามีเพลงติดอันดับ 30 ในปี 1965 กับ "Stranger in Town" ซึ่งต่อมาเขาก็มีมีเพลงเข้าท็อป 40 อีกครั้งอีก 2 ทศวรรษ ในช่วงปลายทศวรรษ 1960 เขาได้ทำงานโดยเน้นด้านผลิตผลงานให้ศิลปินอื่น ที่เป็นที่รู้จักเช่น สมิธ และ ไบรอัน ไฮแลนด์ เขาพยายามกลับมาทำผลงานเพลงอีกครั้ง โดยมีการแสดงร่วมกับ เจฟฟ์ ลินน์ และเดฟ เอดมุนดส์ ในทศวรรษ 1970 แต่ก็ไม่ประสบความสำเร็จมาก แต่เมื่อต้นทศวรรษ 1980 ออกผลงานอัลบั้มโดยได้ทอม เพตตี มาเป็นโปรดิวเซอร์ให้ ทำให้เขามีเพลงติดท็อป 40 อีกครั้งก็เพลงนำมาทำใหม่ที่ชื่อ "Sea of Love"
เขาเสียชีวิตด้วยการฆ่าตัวตาย เมื่อวันที่ 8 กุมภาพันธ์ ค.ศ. 1990 ในขณะใช้ยาต้านอาการเศร้าซึม
อ้างอิง
1934 1990
การล้อมกรุงเวียนนา
การปิดล้อมกรุงเวียนนา (Siege of Vienna; 27 กันยายน-14 ตุลาคม ค.ศ. 1529) การปิดล้อมกรุงเวียนนาในปี ค.ศ. 1529 เป็นความพยายามครั้งแรกโดยจักรวรรดิออตโตมันที่นำโดยสุลต่านสุลัยมาน เพื่อที่จะยึดกรุงเวียนนาในออสเตรีย การปิดล้อมเมืองครั้งนี้ถือเป็นสัญญาณบ่งบอกถึงอำนาจของจักรวรรดิออตโตมันซึ่งกำลังขยายถึงจุดสูงสุด ซึ่งมีอาณาเขตขยายมาจนถึงบริเวณยุโรปกลาง หลังจากนั้นความเป็นปฏิปักษ์ต่อกันก็ยืดเยื้อยาวนานออกไปกว่า 150 ปี และในที่สุดจึงกลายเป็นยุทธการเวียนนาใน ค.ศ. 1683 ซึ่งเป็นการเริ่มมหาสงครามตุรกี (Great Turkish War) โดยมหาอำนาจยุโรปในการพยายามกำจัดออตโตมันออกจากยุโรปกลาง การล้อมครั้งนี้จบลงด้วยความล้มเหลวของฝ่ายออตโตมันในการพยายามยึดที่มั่นสำคัญของจักรวรรดิโรมันอันศักดิ์สิทธิ์ในขณะนั้น และเป็นจุดเปลี่ยนทิศทางของชัยชนะในยุโรปตะวันออกและยุโรปกลางของจักรวรรดิออตโตมันที่ได้รับชัยชนะมาตลอดก่อนหน้านั้น ซึ่งรวมถึงการได้ฮังการีตะวันออกเฉียงใต้ มาเป็นอาณาจักรในบริวารในยุทธการโมเฮ็คส์ (Battle of Mohács)
เหตุการณ์ครั้งนี้มักกล่าวกันว่าเป็นจุดที่เริ่มนำความตกต่ำมาสู่จักรวรรดิออตโตมันที่ครั้งหนึ่งเคยเป็นมหาอำนาจทางการทหารทั้งในยุโรปและเอเชีย และเป็นการพ่ายแพ้ทำความอัปยศให้แก่ออตโตมันในการมาพ่ายแพ้ต่อกองกำลังที่เล็กกว่าและมีประสิทธิภาพด้อยกว่า
นักประวัติศาสตร์บางท่านสันนิษฐานว่าจุดประสงค์หลักของสุลต่านสุลัยมานในการล้อมกรุงเวียนนาในปี ค.ศ. 1529 เป็นการแสดงอำนาจเหนือฮังการี เพราะด้านตะวันตกของฮังการีที่เรียกว่ารอยัลฮังการีที่ยังดำรงความเป็นอิสระจากออตโตมันอยู่ นอกจากนั้นการตัดสินใจเข้าโจมตีเวียนนาหลังจากการยุติการรณรงค์ในยุโรปของออตโตมันไปเป็นเวลานานทำให้คาดกันว่าเป็นการโจมตีแบบฉวยโอกาสหลังจากที่ได้รับชัยชนะอย่างเด็ดขาดในฮังการี ส่วนนักวิชาการผู้อื่นก็ตั้งทฤษฎีว่าการปราบปรามฮังการีเป็นเพียงบทนำของการเริ่มการเข้ามารุกรานยุโรปตามที่ได้วางแผนไว้ก่อนหน้านั้นแล้ว
มาลีเอโตอา โมลี
มาลีเอโตอา โมลี (Malietoa Mōli; ค.ศ. 1790 – 1860) ทรงเป็นมาลีเอตัวแห่งประเทศซามัว ตั้งแต่ปี 1858 จนกระทั่งสิ้นพระชนม์ในปี 1860
มาลีเอตัว โมลี เสด็จพระราชสมภพประมาณปี 1790 ทรงเป็นโอรสในมาลีเอตัว วาอินูโป ตาวิตากับอาอูโนโฟ ซิอูลิ อาตูอิลากิ พระองค์ทรงครองราชย์เป็นระยะเวลาสั้นๆ ต่อจากพระบิดา และเสด็จสิ้นพระชนม์ไป
มาลีเอตัว โมลี เสด็จสิ้นพระชนม์ เมื่อปี 1860 พระโอรสของพระองค์มาลีเอตัว เลาเปปาจึงครองราชย์ต่อจากพระองค์ร่วมกับมาลีเอตัว ตาลาโวอู โตนูมาอิเปอาพระเชษฐาของพระองค์
นครเชียงใหม่
รัตนติงสาอภินวปุรีสรีคุรุรัฎฐพระนครเชียงใหม่ หรือ นครเชียงใหม่ เป็นประเทศราชในหัวเมืองเหนือของสยามตั้งแต่ปี พ.ศ. 2317 ภายหลังจากการขจัดอิทธิพลของพม่าออกจากดินแดนล้านนา
ประวัติศาสตร์
ล้านนา เดิมเป็นอาณาจักรที่รุ่งเรืองมาตั้งแต่พุทธศตวรรศที่ 19 มีอาณาเขตกว้างขวาง ในยุคทองของอาณาจักรล้านนานั้น มีอาณาเขตกว้างใหญ่ไปจนถึง รัฐไทใหญ่, สิบสองปันนา, ล้านช้าง, พม่า และ สุโขทัย การขยายอำนาจของอาณาจักรล้านนาทำให้เกิดความขัดแย้งกับอาณาจักรอยุธยา จนเกิดสงครามกันหลายครั้ง ถึงแม้ยามล้านนาอ่อนแอ ก็ไม่เคยตกเป็นประเทศราชของอยุธยาอย่างแท้จริง
อาณาจักรล้านนารุ่งเรืองอยู่สองร้อยกว่าปี ก็ตกเป็นประเทศราชของพม่า ซึ่งเป็นช่วงเวลายาวนานกว่าสองร้อยกว่าปีเช่นกัน จนกระทั่งผู้นำของเมืองเชียงใหม่และลำปาง ได้เข้าขอความช่วยเหลือทางทหารต่อพระเจ้ากรุงธนบุรี จนสามารถขับไล่พม่าจากล้านนาไปได้ ล้านนาก็เป็นขัณฑสีมาของธนบุรีมานับแต่นั้น
ล้านนาในฐานะประเทศราชของสยาม
หลังจากสมเด็จเจ้าพระยามหากษัตริย์ศึกปราบดาภิเษกขึ้นครองราชย์เป็นปฐมบรมกษัตริย์แห่งราชวงศ์จักรีแล้ว ด้วยความสัมพันธ์ในฐานะพระญาติระหว่างราชวงศ์จักรีและราชวงศ์ทิพย์จักร เนื่องด้วยเจ้าศรีอโนชา พระขนิษฐาในพระเจ้ากาวิละ ได้เป็นพระอัครชายาในสมเด็จพระบวรราชเจ้ามหาสุรสิงหนาท กอปรกับพระเจ้ากาวิละและเจ้านายฝ่ายเหนือได้ถวายความจงรักภักดีต่อราชวงศ์จักรีมาแต่ก่อนสร้างกรุงรัตนโกสินทร์ ได้ทรงสู้ขับไล่ข้าศึกพม่าให้พ้นแผ่นดินล้านนา ขยายขอบขัณฑสีมาอาณาจักรออกไปอย่างกว้างใหญ่ ได้กวาดต้อนผู้คนและสิ่งของจากหัวเมืองน้อยใหญ่ที่หนีภัยสงครามในช่วงที่พม่ายึดครอง และทรงสร้างบ้านแปงเมืองอาณาจักรล้านนาใหม่ พระบาทสมเด็จพระพุทธยอดฟ้าจุฬาโลกมหาราชจึงทรงพระกรุณาโปรดเกล้าฯ เฉลิมพระนามพระยากาวิละขึ้นเป็น พระบรมราชาธิบดี เป็นพระเจ้าประเทศราชปกครองเมืองเชียงใหม่และ 57 หัวเมืองล้านนา
พระเจ้ากาวิละได้ทรงส่งพระญาติเจ้านายบุตรหลานไปปกครองหัวเมืองล้านนา อันประกอบด้วย นครเชียงใหม่, นครลำปาง และนครลำพูน รวมถึง เมืองพะเยา และเมืองเชียงราย โดยมีนครเชียงใหม่เป็นราชธานี มีอิสระในการปกครองราชอาณาจักร โดยนครประเทศราช มีหน้าที่สำคัญดังนี้